**PRACOVNÝ LIST**

**PAMIATKY UNESCO**

**Prečítaj si text:**

**Egyptské pyramídy** sú stavby starovekej [egyptskej](https://sk.wikipedia.org/wiki/Egypt) pohrebnej architektúry, ktoré mali obyčajne tvar pravidelného štvorbokého [ihlanu](https://sk.wikipedia.org/wiki/Ihlan). Väčšinou boli postavené ako [hrobky](https://sk.wikipedia.org/wiki/Hrobka) starovekých vládcov a ich rodinných príslušníkov, najmä počas obdobia [Starej](https://sk.wikipedia.org/wiki/Star%C3%A1_r%C3%AD%C5%A1a) a [Strednej ríše](https://sk.wikipedia.org/wiki/Stredn%C3%A1_r%C3%AD%C5%A1a).

 Na území dnešného [Egypta](https://sk.wikipedia.org/wiki/Egypt) je lokalizovaných okolo sto [pyramíd](https://sk.wikipedia.org/wiki/Pyram%C3%ADda), presný počet nie je známy a uvádzané čísla sa menia.

Najznámejšími egyptskými pyramídami sú tri na pohrebisku pri dnešnom Káhirskom predmestí [Gíza](https://sk.wikipedia.org/wiki/G%C3%ADza). Dve z nich sa radia medzi najväčšie stavby aké kedy človek postavil. [Chufuova](https://sk.wikipedia.org/wiki/Chufu) [Veľká pyramída](https://sk.wikipedia.org/wiki/Chufuova_pyram%C3%ADda) v Gíze je najväčšou egyptskou pyramídou, jediným zo [siedmich antických divov sveta](https://sk.wikipedia.org/wiki/Sedem_divov_starovek%C3%A9ho_sveta), ktorý prežil do dnešných dní.

**Socha slobody** (plným názvom *Liberty Enlightening the World* – „Sloboda osvetľujúca svet“) stojí v [New Yorku](https://sk.wikipedia.org/wiki/New_York_(mesto)) v [USA](https://sk.wikipedia.org/wiki/Spojen%C3%A9_%C5%A1t%C3%A1ty) na ostrove [Liberty Island](https://sk.wikipedia.org/wiki/Liberty_Island).

Jednotlivé časti samotnej sochy boli zhotovené vo [Francúzsku](https://sk.wikipedia.org/wiki/Franc%C3%BAzsko) pod vedením sochára [Frédérica Auguste Bartholdiho](https://sk.wikipedia.org/wiki/Fr%C3%A9d%C3%A9ric_Auguste_Bartholdi" \o "Frédéric Auguste Bartholdi) a následne prevezené a v roku [1886](https://sk.wikipedia.org/wiki/1886) spojené v celok na podstavci v Spojených štátoch amerických. Spolu so 47-metrovým podstavcom je vrchol fakle vo výške 93 metrov nad zemou. V páse má socha obvod 10,6 metra. Pravá ruka, držiaca fakľu, je dlhá 12,8 metra, len ukazovák je dlhý 2,4 metra. V ľavej ruke drží dosku s dátumom JULY IV MDCCLXXVI ([4. júla](https://sk.wikipedia.org/wiki/4._j%C3%BAl) [1776](https://sk.wikipedia.org/wiki/1776), čo je deň [deklarácie nezávislosti USA](https://sk.wikipedia.org/wiki/Deklar%C3%A1cia_nez%C3%A1vislosti_Spojen%C3%BDch_%C5%A1t%C3%A1tov)). Pri nohách sochy ležia rozťaté putá, symbolizujúce zrušenie [otrokárstva](https://sk.wikipedia.org/wiki/Otrok%C3%A1rstvo). Jej koruna so siedmimi lúčmi je symbolom slnka žiariaceho ponad sedem morí a sedem kontinentov a podobne ako fakľa znázorňuje osvietenie sveta slobodou.

Socha získala svoju charakteristickú zelenkastú farbu až po roku [1900](https://sk.wikipedia.org/wiki/1900) vplyvom [oxidácie](https://sk.wikipedia.org/wiki/Oxid%C3%A1cia). Pôvodne bola vo farbe medi.

Časom sa socha stala jedným zo symbolov USA a v roku [1984](https://sk.wikipedia.org/wiki/1984) bola zapísaná na [zoznam svetového dedičstva](https://sk.wikipedia.org/wiki/Svetov%C3%A9_dedi%C4%8Dstvo_UNESCO) [UNESCO](https://sk.wikipedia.org/wiki/Organiz%C3%A1cia_Spojen%C3%BDch_n%C3%A1rodov_pre_v%C3%BDchovu,_vedu_a_kult%C3%BAru).

**Zakrúžkuj správnu odpoveď:**

1. Egyptské pyramídy sú stavby: a, starovekej egyptskej pohrebnej architektúry

b, starovekej rímskej pohrebnej architektúry

2. Najväčšou egyptskou pyramídou je: a, [Chufuova](https://sk.wikipedia.org/wiki/Chufu) [Veľká pyramída](https://sk.wikipedia.org/wiki/Chufuova_pyram%C3%ADda) v Gíze

b, Chefeova Veľká pyramída v Gíze

3. Socha Slobody bola zhotovená : a, vo Francúzsku

b, v Taliansku

4. Socha Slobody je : a, modrej farby

b, zelenkastej farby